*Във връзка с изпълнението на дейностите за 2024г. по Националната програма за превенция на хроничните незаразни болести 2021-2025г., приета с Решение №552/28.07.2021г. на Министерския съвет* изм. *и доп. с Решение на МС № 379/31.05.2024 г. и Заповед № РД-01-548/29.07.2024г. на Министъра на здравеопазването, Регионална здравна инспекция - Враца отправя*

# **ПОКАНА**

**кьм лечебните заведения от област Враца**

За реализиране на следните дейности:

Провеждане на скринингова кампания за сърдечно-съдови заболявания сред групи от здравото население (дейност по т. 1.1.7. от раздел III от Работната програма Приложение № 1 от НППХНБ) – прегледи от лекар със специалност „Кардиолог“ или „Вътрешни болести“, съгласно цените по договор № РД-НС-01-2-1/20.02.2024 г. за изменение и допълнение на Националния рамков договор за медицинските дейности между Националната здравноосигурителна каса и Българския лекарски съюз за 2023 – 2025 г.

Извършване на не по-малко от 130 (сто и тридесет) броя прегледи за установяване наличие на сърдечно-съдови заболявания сред групи от здравото население от лекар със специалност „Кардиология“ или „Вътрешни болести“.

Лечебното заведение, с което ще се сключи договор е длъжно да представи график за прегледи по дни, часове, като се вписват и имената на лекарите, които ще работят на съответните дати.

Срокът за изпълнение на дейностите и отчитането им в РЗИ-Враца е до 5 декември 2024г.

Определеният бюджет е 5 980 (пет хиляди деветстотин и осемдесет) лева за финансовото обезпечаване на разходите през 2024 г. за изпълнение на дейности по т. 1.1.7. от раздел III от Работната програма Приложение № 1 от Националната програма за превенция на хроничните незаразни болести за извършване на не по-малко от заложените 130 (сто и тридесет) бр. прегледи.

Коректното отчитане на медицинската дейност е съществен и основен елемент при отчитане на дейността и получаване на предвиденото финансиране.

Заявления от лечебните заведения, желаещи да извършат дейностите по Национална програма за превенция на хроничните незаразни болести 2021-2025г*.* ще се приемат на адреса на РЗИ - Враца:

гр. Враца 3000, ул.”Черни Дрин” № 2, стая № 220.

Необходими документи за кандидатстване:

1.Заявление;

2.График за дейността;

3.Копие от Разрешение за осъществяване на лечебна дейност (за ЛЗ за болнична помощ) или Удостоверение за регистрация на ЛЗ (за извънболнична помощ).

4.Копия от дипломи на лекарите-специалисти.

Краен срок за подаване на документи до 23.08.2024 г., 16.00 часа.

Изборът на лечебно заведение, с което ще се склочи договор ще се извърши от комисия, назначена от Директора на РЗИ - Враца, по предварително зададени критерии.

